TACLOBAN CITY – Padayon nga nasurrender iton mga myembro han New People’s Army o kun NPA ha Region 8 ini in sumala han 8th Infantry Division han Philippine Army.
Sumala kan Capt. Fansico Agno, Information Officer han 8th ID, 21 na nga myembro han NPA na summurender tikang han bulan han Enero yana nga tuig.
Dugang ni Capt. Agno, abri la gihapon hi Presidente Rodrigo Duterte ha reconciliation ha butnga hiton NPA ngan gobyerno, nagpapamatuod daw dinhi an mga programa para ha ira sugad han ginhahatag nga financial assistance ngan pabalay ha kada myembro nga masurrender.
Hini nga resulta nga may mga nasurrender na nga NPA ha Region 8, diri na daw hulga iton NPA ha aton dapit.
Magpapadayon iton kampanya han Philippine Army nga kumbinsiron iton mga NPA nga summurender na kay may maupay nga kinabuhi nga naghuhulat ha ira.
war_Latn war_Latn war_Latn war_Latn war_Latn